**AGENȚIA PENTRU PROTECȚIA MEDIULUI DÂMBOVITA**

Nr. ...../...../.......2024

**(PROIECT)** **DECIZIA ETAPEI DE ÎNCADRARE**

**Nr. .....din ....2024**

Ca urmare a solicitării de emitere a acordului de mediu adresate de **Municipiul Târgoviște** cu sediul în jud. Dâmbovița, mun. Târgoviște, str. Revoluției, nr. 1-3, înregistrată la sediul Agenției pentru Protecția Mediului (APM) Dâmbovița cu nr. 13661 din 12.09.2023, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. [**57/2007**](https://idrept.ro/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. **[49/2011](https://idrept.ro/00139597.htm)**, cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţei Comisiei de analiză tehnică din data de 23.11.2023 că proiectul **”*Realizare de piste pentru biciclete în municipiul Târgoviște, județul Dâmbovița”*** propus a fi amplasat în municipiul Târgoviște, str. Laminorului, Petru Cercel, B-dul Unirii, B-dul I.C. Brătianu, Calea Câmpulung, Tudor Vladimirescu, Radu de la Afumați, B-dul Eroilor, Parcul Morii, drum fără nume între Aleea Sinaia și Aleea Mânăstirea Dealu, DE42, jud. Dâmbovița, **nu se supune evaluării impactului asupra mediului, nu se supune evaluării adecvate și nu se supune impactului asupra corpurilor de apă.**

Justificarea prezentei decizii:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, Anexa nr. 2, pct. 13, lit.a;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare.

1. ***Caracteristicile proiectelor***
2. *mărimea proiectului*

Prin proiectul propus se vor realiza piste pentru biciclete pe raza municipiul Târgoviște, pe un număr de 11 străzi: str. Laminorului - nr. cadastral 83852, 83863, str. Petru Cercel - nr. cadastral 83756, 83988, B-dul Unirii - nr. cadastral 75732, B-dul I.C. Brătianu - nr. cadastral 11377, Calea Câmpulung (între Piata Eroilor si str. Tudor Vladimirescu) - nr. cadastral 84695, str.Tudor Vladimirescu - nr. cadastral 83989, 76075, str. Radu de la Afumați (între B-dul I.C. Bratianu și str. Calea Bucuresti) - nr. cadastral 75908, B-dul Eroilor (între Piața Eroilor și Str. Calea Domnească) - nr. cadastral 84672, Parcul Morii (între Str. Intrarea Teiș și Str. Prof. Cornel Popa) - nr. cadastral 75744, 75832, drum fără nume între Aleea Sinaia și Aleea Mânăstirea Dealu - nr. cadastral 88454, DE42 - drum nou ( între Str. Mihai Bravu și str. Prof. Cornel Popa, peste Râul Ialomița) - nr. cadastral 86860, 82666, 75037, jud. Dâmbovița pe o lungime totală de 13,96 km, lățimea de 3.00 ml (Parcul Morii și DE42) si 1.50ml (restul străzilor), panta transversală 2,50 %.

Pistele se vor executa cu următoarea structură:

• strat de uzură BA8 – h = 3,00 cm conform NP 116-04;

• strat de bază: balast stabilizat cu lianți hidraulici h = 10,00 cm conform NP 116-04;

• strat de balast – h = 10,00 cm conform NP 116-04.

Pe străzile unde lățimea trotuarelor și spațiul nu permite, se vor amenaja doar piste de bicicliști pe una din părțile drumului,urmând ca traficul pietonal să fie canalizat doar pe o singură parte. La intersecția cu străzi laterale se vor executa marcaje corespunzătoare însoțite de indicatoare care vor atentiona participantii auto la trafic cu privire la existena pistelor velo.

**Pasarela** care se va realiza peste râul Ialomița, pentru DE42 - drum nou (între Str. Mihai Bravu și str. Prof. Cornel Popa), are următoarele caracteristici:

* Tipul pasarelei:

- după schema statică a suprastructurii: grindă continuă pe 2 deschideri;

- după structura de rezistență: suprastructură din oțel-beton;

- dupa modul de execuție: suprastructură din oțel uzinata;

- Numarul de deschideri și lungimea lor: 1 x 40.00 m + 1 x 30.00m.

• Lungimea totală: - 76.20 m;

• Lățimea între parapeți: - 5.00 m;

• Oblicitate: - pod drept;

• Dispoziția căii pe pod în plan orizontal: - aliniament.

Principale etape de realizare a pasarelei sunt următoarele:

I**nfrastructura** pasarelei este alcătuita din 2 culei cu elevaţii masive, echipate cu ziduri de gardă și ziduri întoarse si 1 pila cu elevatia dintr-un stalp circular cu diametrul de 2,20m.

Fiecare element de infrastructura este fundat indirect pe piloti forați cu diametrul de 1,08m.

Pila este fundată pe piloți cu fisa de 18m, iar culeile pe piloți cu fisa de 25m.

Forajul pentru realizarea piloților la culei se va executa de la nivelul terenului pe o platformă stabilă.

Legătura între piloti și elevații se face prin intermediul unor radiere din beton armat clasa C25/30.

Săpătura pentru execuția radierului pilei se execută sprijinit, în incinta de palplanșe.

Elevația pilei este de tip circular cu dimetrul de 2,20m și înălțimea de 6,50m. La partea superioară a elevației pilei este construită bancheta de rezemare din beton armat, cu o formă constructivă care asigură atât rezemarea corectă a suprastructurii pe grinzi. Elevatia pilei, cât și bancheta de rezemare se execută din beton armat clasa C35/45. Elevatia culeelor este construită din beton armat clasa C30/37. Culeile sunt prevăzute cu ziduri întoarse cu lungimea de 3,00m.

Rezemarea grinzilor pe banchete se face prin intermediul cuzinetilor din beton armat, clasa C35/45, pe care se montează aparate de reazem din neopren. Se vor folosi aparate de reazem cu grosimea de 81mm pentru reazemul mobil si cu grosimea de 37,5mm pentru reazemul fix.

Toate suprafețele de beton se protejează anticoroziv cu vopsele speciale pentru betoane.

Toate suprafetele de beton în contact cu pământul, se vor proteja cu solutii pe baza de bitum.

Pe banchetele de rezemare, atat la pile cât și la culei, este prevăzut spațiu pentru montarea de stâlpi de iluminat. Se vor monta stâlpi de iluminat cu panouri fotovoltaice.

**Suprastructura**

* se montează suprastructura cu o structură mixtă otel- beton formată din grinzi continue pe 2 deschideri.

Suprastructura este alcatuită, în secțiune transversală, din 2 grinzi metalice, cu lungimea L=70.00m, având înaltimea variabilă h minim = 1.30m în câmp si h=2.00m pe reazem. Grinzile vor fi solizarizate în sens transversal cu antretoaze din confectii metalice și vor fi executate tronsonat. Suprastructura metalică se execută din otel S420 M/ML.

Confecția metalică se va vopsi si se va proteja anticoroziv.

* se execută placa de suprabetonare pe pod.

Placa de suprabetonare, se va realiza monolit, si va asigura un gabarit de 5.00m între parapet, la care se adaugă lisa parapetului de 30cm pe fiecare parte. In total, pasarela va avea o lățime de 5,60m. Placa de suprabetonare, în conlucrare cu grinzile metalice, se execută din beton armat C40/50.

Conlucrarea dintre grinzile metalice si placa de suprabetonare se va asigura prin intermediul conectorilor tip dorn. In lungul plăcii de suprabetonare, la marginile acesteia, vor fi montate guri de scurgere, pentru colectarea și evacuarea apelor pluviale.

Suprastructura pasarelei se va monta pe aparate de reazem din neopren

Toate suprafețele de beton se protejează anticoroziv cu vopsele speciale pentru betoane.

**La nivelul căii pe pasarelă:**

* Se execută calea pe pasarelă

Calea pe pasarelă va avea lățimea de 5.00m între parapet, cu panta transversala în acoperiș de 2.5%. Calea pe pod va fi realizată din:

• 4 cm beton asfaltic BA8 – strat de uzură;

• hidroizolație tip membrană asezată direct peste placa de suprabetonare.

Pe lisa parapetului se va monta parapet pietonal metalic din profile zincate.

**La nivelul albiei râului Ialomița:**

În dreptul pilei, a fost prevazută o protecție locală a taluzului cu anrocamente. Se vor folosi anrocamente cu greutate minimă de 100kg/buc.

b) *cumularea cu alte proiecte:* nu este cazul;

c) *utilizarea resurselor naturale*: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) *producţia de deşeuri*: deşeurile generate în perioada de execuţie vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) *emisiile poluante, inclusiv zgomotul şi alte surse de disconfort*: în perioada de execuţie, zgomotul va fi generat de utilajele şi mijloacele de transport; lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) *riscul de accident, ţinându-se seama în special de substanţele şi de tehnologiile utilizate*: riscul de accident, pe perioada execuţiei lucrărilor este redus, deoarece nu se utilizează substanţe periculoase, iar alimentarea utilajelor cu carburanţi se face numai la staţiile autorizate.

***2. Localizarea proiectelor***

*2.1. utilizarea existentă a terenului*: conform certificatului de urbanism nr. 14 din 10.01.2023, terenul pe care se realizează proiectul se află în intravilanul municipiului Târgoviște; categoria de folosință – drum, pădure, curți-construcții, neproductiv.

2.2. *relativa abundenţă a resurselor naturale din zonă, calitatea şi capacitatea regenerativă a acestora*: nu este cazul;

2.3. *capacitatea de absorbţie a mediului, cu atenţie deosebită pentru*:

a) zonele umede: nu este cazul;

1. zonele costiere: nu este cazul;

c) zonele montane şi cele împădurite: nu este cazul;

d) parcurile şi rezervaţiile naturale: nu este cazul;

e) ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. [57/2007](http://www.apmbuzau.ro/1_NOUTATI%20Procedura%20EIA(Dalia)_SEPT_2009/Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [5/2000](http://www.apmbuzau.ro/1_NOUTATI%20Procedura%20EIA(Dalia)_SEPT_2009/Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii Apelor nr. [107/1996](http://www.apmbuzau.ro/1_NOUTATI%20Procedura%20EIA(Dalia)_SEPT_2009/Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [930/2005](http://www.apmbuzau.ro/1_NOUTATI%20Procedura%20EIA(Dalia)_SEPT_2009/Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul;

i) peisajele cu semnificaţie istorică, culturală şi arheologică: nu este cazul.

***3. Caracteristicile impactului potenţial:***

a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local pe perioada execuţiei proiectului;

d) probabilitatea impactului: impact cu probabilitate redusă pe parcursul realizării investiţiei, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

**II.** Motivele pe baza cărora s-a stabilit ca proiectul propus **nu intră** **sub incidenţa art. 28 din Ordonanţa de Urgenţă a Guvernului nr.** **57/2007** **privind regimul ariilor naturale protejate, conservarea habitatelor naturale, a florei şi faunei sălbatice**, aprobată cu modificari și completari prin Legea nr. 49/2011, cu modificările şi completările ulterioare:

* terenul pe care se va realiza proiectul amplasat în municipiul Târgoviște, str. Laminorului, Petru Cercel, B-dul Unirii, B-dul I.C. Brătianu, Calea Câmpulung, Tudor Vladimirescu, Radu de la Afumați, B-dul Eroilor, Parcul Morii, drum fără nume între Aleea Sinaia și Aleea Mânăstirea Dealu, DE42, jud. Dâmbovița, nu se află într-o arie naturală protejată de interes național sau comunitar;
* proiectul propus nu intră sub incidenţa art. 28 din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificari și completari prin Legea nr. 49/2011, cu modificările şi completările ulterioare.

**III.** **Motivele pe baza cărora s-a stabilit nu se supune evaluării impactului asupra corpurilor de apă:**

* Conform adresei Apele Române Administrația Bazinală de Apă Buzău – Ialomița, Sistemul de Gospodarire a Apelor Dâmbovița, nr. 17256/M.L./13.10.2023, proiectul propus nu necesită elaborarea SEICA, având în vedere că realizarea proiectului nu influențează calitatea și cantitatea corpurilor de apă subterane și de suprafață din zonă.

**Condiţiile de realizare a proiectului**:

* ***Titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.
* ***Respectarea condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***
* ***Executarea lucrărilor se va face cu respectarea documentației tehnice depuse, a normativelor și prescriptiilor tehnice specifice;***
* ***Se vor respecta măsurile de reducere și protecție menționate în memoriul de prezentare referitoare la executarea lucrărilor, pentru realizarea proiectului în condiții de siguranță și cu impact minim posibil pe fiecare factor de mediu.***

**Condiţii impuse pentru organizarea de şantier**:

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zona obiectivului;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri / baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G 1756/2006 privind emisiile de zgomot în mediu produse de echipamentele destinate utilizării în exteriorul clădirilor ;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea obiectivului;
* pentru lucrările specifice de şantier se vor utiliza toalete ecologice;
* se va asigura o funcţionare optimă a tuturor echipamentelor prevăzute în proiect pentru protecţia factorilor de mediu.

**Protecţia apelor**

***Se vor respecta condițiile impuse prin Avizul de gospodarire a apelor nr. 4 din data de 11.01.2024.***

- La executarea lucrărilor se vor lua toate măsurile privind protecția mediului înconjurător. Depozitarea combustibililor, a materialelor de construcție, precum și întreținerea curentă a utilajelor se vor face în locuri special amenajate, care nu vor permite împrăștierea materialelor, combustibililor, lubrifianților și a reziduurilor în cursurile de apă.

- Lucrările propuse se vor desfășura cu respectarea strictă a tehnologiei și a măsurilor de protecție prevăzute în documentația tehnică, astfel încât să nu afecteze apele de suprafață și subterane.

- Este interzisă utilizarea agregatelor minerale din albia cursurilor de apă, la realizarea investiției, fără acte de reglementare prevăzute de legislația în domeniul gopodăririi apelor.

- Nu se vor depozita materiale rezultate și folosite la reparația drumului în/spre viroagele locale sau cursurile de apă.

- Apele pluviale vor fi dirijate spre cursurile de apă din apropiere. Pentru colectarea eventualelor substanțe poluante și evitarea infiltrării acestora în sol și stratul freatic, suprafața platformei trebuie impermeabilizată

- Se va evita amenajarea de depozite de materiale de constructie în apropierea vreunui curs de apă sau direct pe suprafața solului.

- Deșeurile menajere din organizarea de șantier, precum și cele inerente rezultate din tehnologiile de execuție, se vor depozita în spații special amenajate, urmând a fi transportate prin intermediul serviciilor specializate la cele mai apropiate platforme de deșeuri.

- Beneficiarul răspunde de realizarea corespunzătoare a obiectivului conform prezentului aviz, de urmărirea și prevenirea poluărilor apelor subterane și de suprafață și de anunțare în caz de poluare accidentală, a Sistemului de Gopodărire a Apelor Dâmbovița și a Administrației Bazinale de Apă Buzău-Ialomița. Beneficiarul prezentului aviz și constructorul obiectivului de investiție răspund pentru poluarea apelor subterane și de suprafață, suportând integral cheltuielile generate în caz de poluare.

- Beneficiarul este obligat să încheie proces verbal de predare-primire a amplasamentului cu Sistemul de Gospodărire a Apelor Dâmbovița, înainte de începerea execuției și la finalizarea investiției, consemnând starea inițială a albiei și, la final, dacă s-au realizat lucrările de readucere a albiei la starea inițială. De asemenea, în procesul verbal se va menționa și fluxul informțional în caz de inundații și poluari accidentale.

- Organizarea de șantier se va amplasa în afara zonelor inundabile ale cursurilor de apă.

- Prezentul aviz nu se referă la partea de rezistență și stabilitatea lucrărilor.

- Conform Legii Apelor nr. 107/1996 cu modificările si completările ulterioare, avizul de gospodărire a apelor își menține valabilitatea pe toată durata de realizare a lucrărilor, dacă execuția acestora a început în cel mult 24 luni de la data emiterii avizului și dacă au fost respectate prevederile înscrise în aviz, în caz contrar avizul îsi pierde valabilitatea, cu excepția deținerii autorizației de construire în termen de valabilitate.

- Conform Legii Apelor nr. 107/1996, art. 50, cu modificările și completările ulterioare, punerea în funcțiune și exploatarea lucrărilor construite pe ape sau care au legătură cu apele, se poate realiza numai după obținerea Autorizației de Gospodărire a Apelor. Aceasta se va solicita la Administrației Bazinale de Apă Buzău-Ialomița în baza unei documentații tehnice întocmite de un proiectant atestat, conform Ordinului ministerului apelor și pădurilor nr. 3147/2023, privind aprobarea Procedurii și competențelor de emitere, modificare, retragere și suspendare temporară a autorizațiilor de gospodărire a a apelor, precum și a Normativului de conținut al documentației tehnice supuse autorizării.

- Beneficiarul este obligat sa monteze aparatura de urmărire a comportării construcțiilor la pasarela si a unei mire hidrometrice pe partea aval a acesteia.

- În cazul apariției unor modificări de soluție pe perioada execuției lucrărilor, se va solicita la Administrației Bazinale de Apă Buzău-Ialomița eliberarea avizului de gospodărire a apelor modificator al prezentului aviz.

- Beneficiarul este obligat să obțină toate avizele, acordurile și autorizațiile prevăzute de legislație

-Nerespectarea prevederilor prezentului aviz atrage răspunderea administrativă după caz, răspunderea civilă sau penală conform prevederilor Legii Apelor nr. 107/1996 cu modificările si completările ulterioare.

**Protecţia aerului**

* mijloacele de transport vor fi asigurate astfel încât să nu existe pierderi de material sau deşeuri în timpul transportului; autovehiculele vor avea inspecţia tehnică efectuată prin Staţii de Inspecţie Tehnică autorizate, în vederea reglementării din punct de vedere al emisiilor gazoase în atmosferă;
* se va întocmi şi respecta graficul de execuţie a lucrărilor cu luarea în consideraţie a condiţiilor locale şi a condiţiilor meteorologice;
* transportul materialelor de construcţie şi a deşeurilor rezultate se va face pe cât posibil pe trasee stabilite în afara zonelor locuite.

**Protecția împotriva zgomotului**

* toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;
* în timpul execuţiei proiectului şi funcţionării *nivelul de zgomot* continuu echivalent ponderat A (AeqT)se va încadra în limitele SR 10009: 2017 / C91: 2020 – *Acustica. Limite admisibile ale nivelului de zgomot din mediul ambiant*, şi OM nr. 119/ 2014 pentru aprobarea Normelor de igienă şi sănătate publică privind mediul de viaţă al populaţiei, respectiv:
* 60 dB - la limita proprietăţii în cazul clădirilor cu teren împrejmuit (curte) şi cu destinaţie rezidenţială cu regim de douã niveluri sau mai puţin;
* 65 dB - la limita zonei funcţionale a amplasamentului;
* 55 dB în timpul zilei / 45 dB noaptea (intre orele 23:00 – 7:00) – la faţada clădirilor învecinate, considerate zone protejate;
* 50 dB - la fațada clădirii rezidențiale care este cea mai expusă acțiunii unei surse de zgomot exterioare.

**Protecţia solului**

* după încheierea lucrărilor se va face curăţarea terenului de materialele şi deşeurile rezultate în urma lucrărilor;
* în cazul producerii unor poluări accidentale, se vor lua toate măsurile de prevenire şi de combatere a poluărilor accidentale;
* vor fi evitate lucrări care pot duce la degradări ale reţelelor supraterane sau subterane existente în zonă;
* se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;
* se vor amenaja spaţii corepunzătoare pentru depozitarea temporară a deşeurilor generate;
* se va asigura preluarea ritmică a deşeurilor rezultate pe amplasament, evitarea depozitării necontrolate a acestora.

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea nr. 265/2006, OUG nr.92/2021 privind regimul deşeurilor, aprobata prin Legea 17/2023, atât în perioada de construire cât și în cea de funcționare;***

* deşeurile reciclabile rezultate în urma lucrărilor de construcţii se vor colecta selectiv prin grija executantului lucrării, pe categorii şi vor fi predate la firme specializate în valorificarea lor;
* deşeurile menajere se vor colecta în europubelă şi se vor preda către firme specializate;
* este interzisă depozitarea deşeurilor direct pe sol;
* preluarea ritmică a deşeurilor rezultate pe amplasament, evitarea depozitării necontrolate a acestora;
* se va încheia contract cu o societate specializată, care prevede colectarea, transportul şi neutralizarea deşeurilor menajere de la obiectiv;
* se va menţine curăţenia în spaţiul destinat depozitării, fiind interzisă arderea lor în recipienţii de colectare precum şi aruncarea lor lângă recipienţii de colectare sau depozitarea lor pe terenuri virane sau pe domeniul public;
* conform HG 856/2002 titularul are obligaţia să ţină evidenţa strictă a cantităţilor şi tipurilor de deşeuri produse, valorificate sau comercializate şi circuitul acestora.

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată a şantierului vor fi supravegheate:

* buna funcţionare a utilajelor;
* monitorizarea cantităţilor de deşeuri generate;
* refacerea la sfârşitul lucrărilor a zonelor afectate şi aducerea la starea iniţială a terenului afectat de lucrări;
* se vor lua toate măsurile pentru evitarea poluărilor accidentale, iar în cazul producerii unor astfel de incidente, se va acţiona imediat pentru a stopa, controla, izola, elimina poluarea;
* nivelul de zgomot – în cazul apariţiei sesizărilor din partea populaţiei datorate depăşirii limitelor admisibile, se vor lua măsuri organizatorice şi/sau tehnice corespunzătoare de atenuare a impactului;
* se va urmări menţinerea unui nivel redus al emisiilor în aerul atmosferic datorate operaţiilor de transport materiale prin utilizarea de mijloace de transport conforme, luarea măsurilor necesare în situaţia în care se constată depăşirea standardului de calitate a aerului ambiental datorită execuţiei proiectului.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului.***

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**DIRECTOR EXECUTIV,**

**Maria MORCOAȘE**

**Șef Serviciu A.A.A, Întocmit,**

**Florian STĂNCESCU consilier A.A.A.**

**Raluca Elena IVAȘCU**

**Șef Serviciu C.F.M., consilier C.F.M.**

**Laura Gabriela BRICEAG Nicoleta VLĂDESCU**